|  |
| --- |
| PATVIRTINTA  Klaipėdos miesto savivaldybės administracijos  direktoriaus 2019 m. rugpjūčio 6 d.  įsakymu Nr. AD1-1096 |
| (Klaipėdos miesto savivaldybės administracijos |
| direktoriaus 2019 m. spalio 31 d. |
| įsakymo Nr. AD1-1353 redakcija) |

KLAIPĖDOS MIESTO SAVIVALDYBĖS BIUDŽETO LĖŠOMIS DALINAI FINANSUOJAMŲ EUROPOS JAUNIMO SOSTINĖS 2021 M. PROGRAMŲ PROJEKTŲ TURINIO IR IŠLAIDŲ PAGRĮSTUMO VERTINIMO KRITERIJŲ APRAŠAS IR EKSPERTINIO VERTINIMO FORMA

|  |  |  |
| --- | --- | --- |
| **Paraiškos registracijos numeris:** |  |  |
| **Pareiškėjo pavadinimas:** |  |  |
| **Projekto pavadinimas:** |  |  |
| **Programos platforma:** | Jaunimo socialinių ir pilietinių teisių užtikrinimo platformos „Dialogai“ įgyvendinimas ir koordinavimas | □ Taip □ Ne |
| Savanorystės ir jos pripažinimo skatinimo, švietimo apie DVT ir humanitarinės pagalbos iniciatyvų platformos „Solidarumas“ įgyvendinimas ir koordinavimas | □ Taip □ Ne |
| Jaunimo verslumo platformos „Lyderystė“ įgyvendinimas ir koordinavimas | □ Taip □ Ne |
| Saugių, atvirų, erdvių plėtojimo ir pritaikymo platformos „Erdvės“ įgyvendinimas ir koordinavimas |  |
| Bendruomenės įtraukties, periferijų gyvinimo platformos „Šiaurė–Pietūs“ įgyvendinimas ir koordinavimas | □ Taip □ Ne |
| Terpės jaunimui saugiai ir atvirai bręsti platformos „Spalvos“ įgyvendinimas ir koordinavimas | □ Taip □ Ne |
| Europos jaunimo sostinės 2021 projekto koordinavimo, bendradarbiavimo ir komunikacijos užtikrinimo programa | □ Taip □ Ne |

Paraiškų turinio vertinimas atliekamas vadovaujantis bendraisiais projekto vertinimo kriterijais ir specialiaisiais projektų vertinimo kriterijais.

Vertintojų prašoma pakomentuoti kiekvieną konkretaus kriterijaus vertinimo elementą, išskiriant stiprybes ir tobulintinas sritis. Paraiška vertinama kaip visuma, kiekvienas aspektas vertinamas tik vieną kartą. Jei pareiškėjas atsakymą pateikia kitoje paraiškos dalyje, jis turi būti įvertinamas.

Vertinant paraiškas, ekspertas turi įvertinti, kokia apimtimi (kiek kokybiškai) projektas atitinka kiekvieną kriterijaus kategoriją. Vertinimas atliekamas tik pagal paraiškoje pateiktą informaciją. Tačiau svarbu atkreipti dėmesį, kad vertinimo balas skiriamas vertinant visoje paraiškoje pateiktą informaciją, o ne tik tam tikroje, su kriterijumi susijusioje, paraiškos dalyje.

**Balų skyrimas**

Maksimalus paraiškos įvertinimas pagal bendruosius ir specialiuosius projektų vertinimo kriterijus – 100 balų. Ekspertas, prieš skirdamas vertinimo balą, turi įsitikinti, kad skiriamas balas neviršija kriterijaus kategorijai nustatyto maksimalaus balo (žr. lentelę).

|  |  |
| --- | --- |
| **Bendrieji projektų vertinimo kriterijai** | |
| **Kriterijų kategorija** | **Maksimalus balas kiekvienai kategorijai** |
| **Projekto atitiktis Europos jaunimo sostinės 2021 m. programai** | 20 |
| **Projekto įgyvendinimo metodologinis, finansinis pagrindimas ir jaunimo įtraukties strategija** | 30 |
| **Projekto komanda ir partnerystė** | 20 |
| **Poveikis ir tęstinumas** | 20 |
| **Specialieji projekto vertinimo kriterijai** | 10 |
| **IŠ VISO** | **100** |

Maksimalus projekto vertinimas balais pagal kiekvieną kriterijų suteikiamas tokiu atveju, kai projektas visiškai atitinką kriterijų. Minimalus projekto vertinimas pagal kiekvieną konkretų kriterijų suteikiamas, kai projektas visiškai neatitinka kriterijaus. Jeigu projektas atitinka kriterijų vidutiniškai, jis vertinamas puse maksimalaus kriterijaus balų skaičiaus. Atitinkamai daugiau nei puse maksimalaus kriterijaus balų skaičiaus vertinamas projektas, atitinkantis kriterijų daugiau nei vidutiniškai, o mažiau nei puse maksimalaus kriterijaus balų skaičiaus vertinamas projektas, atitinkantis kriterijų mažiau nei vidutiniškai.

Suteiktą vertinimo balą kiekvienai kriterijų kategorijai ekspertas turi pagrįsti, nurodant kokius atskirus kokybės kriterijus paraiška atitinka ir kurių neatitinka, nepakankamai atitinka, kas turėtų būti patobulinta ar plačiau pagrįsta. Eksperto pateikti vertinimai (komentarai) prie kiekvienos kriterijų kategorijos **TURI PAGRĮSTI IR ATITIKTI SKIRTĄ BALĄ.**

Vertinimo pabaigoje ekspertas turi pateikti bendrą paraiškos vertinimą (komentarus), nurodant projekto stipriąsias ir silpnąsias puses, rekomendacijas projekto tobulinimui.

**Jei paraiška nesurenka 60 balų vidurkio iš 100 galimų, ji atmetama.**

**Nesurinkus kiekvienoje vertinimo kriterijų grupėje nustatyto pereinamojo balo, paraiška yra atmetama.**

**Vertinimo kriterijai ir jų interpretavimas**

|  |  |
| --- | --- |
| **Projekto atitiktis Europos jaunimo sostinės 2021 m. programai** | 1. Projekto aktualumas ir atitikimas:  * **Europos jaunimo sostinės 2021 m. programai, krypčių kokybiniams rodikliams**:   + skatinti jaunų žmonių dalyvavimą viešojo administravimo procesuose;   + didinti jaunų žmonių politinį raštingumą;   + didinti vietos, nacionalinės ir tarptautinės jaunimo politikos suvokimą ir pripažinimą;   + stiprinti jaunimo pasitenkinimą vykdoma jaunimo politika;   + didinti visuomenės sąmoningumą apie jaunimo politiką ir jos svarbą;   + skatinti savanorystę, prisidėti prie NVO prestižo didinimo ir savanoriaujančių jaunų žmonių skaičiaus augimo;   + skatinti EJS2021 veiklose dalyvavusio jaunimo verslumą ir apsisprendimą kurti verslą;   + prisidėti prie augančio verslo atvirumo neįgaliųjų integracijai į darbo rinką;   + didinti jaunimo bendradarbiavimą kūrybinėje srityje;   + prisidėti prie augančio jaunimo pasitenkinimo miesto infrastruktūra;   + skatinti kūrybinių iniciatyvų, renginių vykdymą periferijoje;   + prisidėti prie augančio jaunimo pasitenkinimo laisvalaikio veiklomis, jų pasiūla;   + stiprinti visuomenės sąmoningumą bei atvirumą, prisidėti prie mažėjančios visuomenės homofobijos, sudaryti sąlygas jaunimo atskirties grupių saugumo jausmui;   + prisidėti prie Klaipėdos, kaip ambicingos jaunimo politikos lyderės, žinomumo Lietuvoje ir užsienyje;   + didinti žmonių, teigiamai vertinančių Klaipėdą, skaičių;   + stiprinti jaunimo organizacijų sektorių ir jo tvarumą;   + prisidėti prie augančio visuomenės žinomumo apie EJS2021.   2. Kiek:   * tikslai yra aiškiai apibrėžti, tikroviški ir atitinka Europos jaunimo sostinės 2021 m. programą; * projektas yra tinkamas įvairių švietimo, mokymo ir jaunimo sričių sąveikai sukurti; |
| **Projekto įgyvendinimo metodologinis pagrindimas ir jaunimo įtraukties strategija** | 1. Projekto tikslų ir siūlomos veiklos suderinamumas. 2. Aktyvus jaunimo dalyvavimas projekte visais jo lygmenimis ir visuose etapuose. 3. Siūlomos programos įgyvendinimo metodikos kokybė ir tinkamumas. 4. Projekte užtikrintas skirtingas jaunimo grupes atstovaujančio jaunimo dalyvavimas. 5. Skirtingų jaunimo grupių įtraukimo strategijos efektyvumas. 6. Projekto išlaidų efektyvumas, lėšų tikslingumas. |
| **Projekto komanda ir partnerystė** | 1. Projekte aiškiai ir tiksliai aprašyta pareiškėjo ir partnerių motyvacija ir pasirengimas įgyvendinti projektą. 2. Projekto vykdytojo patirtis ir kompetencija kokybiškai įgyvendinti projektą. 3. Aiškiai pristatyta pagrindinių projekto vykdytojų, numatomų dirbti asmenų kompetencija ir patirtis teikiamo projekto tematikos kontekste, aiškiai apibrėžtos tiek asmenų, tiek partnerių funkcijos ir atsakomybės. 4. Užtikrinama projekte dalyvaujančių viena kitą papildančių organizacijų, turinčių reikiamą patirtį ir kompetenciją sėkmingai įgyvendinti projektą visais jo aspektais, įvairovė. 5. Pareigų ir užduočių paskirstymas atskleidžia visų dalyvaujančiųjų organizacijų, dalyvių įsipareigojimą ir aktyvų indėlį, užtikrinama lygiavertė partnerystė. 6. Į projektą įtraukiamos naujai įsikūrusios organizacijos. 7. Numatyti efektyvūs dalyvaujančiųjų organizacijų ir kitų suinteresuotų šalių tarpusavio koordinavimo ir informacijos perdavimo mechanizmai. |
| **Poveikis ir tęstinumas** | 1. Galimas projekto poveikis:  * dalyviams ir dalyvaujančioms organizacijoms įgyvendinant projektą ir jam pasibaigus; * vietos, regiono, nacionaliniu ir (arba) Europos lygmeniu organizacijoms ar asmenims, tiesiogiai nedalyvaujantiems projekte.  1. Sklaidos plano kokybė: priemonių, kuriomis siekiama dalytis projekto rezultatais dalyvaujančiosiose organizacijose, bendruomenėse ir už jų ribų, tinkamumas ir kokybė. 2. Projekto tvarumo užtikrinimo kokybė: poveikis ir tęstinumas projektui pasibaigus, pasirinktų priemonių tikslingumas ir efektyvumas rezultatų taikymui tiek projekto įgyvendinimo laikotarpiu, tiek jam pasibaigus. |

|  |
| --- |
| **Specialieji projektų vertinimo kriterijai** |
| **Specialieji Europos jaunimo sostinės 2021 programos projektų vertinimo kriterijai:**   |  |  | | --- | --- | | **Vertinimo kriterijus** | **Skiriamų balų ribos** | | Įgyvendinant projektą įtraukiami partneriai ir (ar) dalyviai iš Kaliningrado srities | Projekte dalyvauja partneriai ir (ar) dalyviai iš Kaliningrado srities:   * Projekto veiklose numatytas ir užtikrintas dalyvių iš Kaliningrado srities dalyvavimas – 2 balai; * Į projekto įgyvendinimą įtrauktas partneris iš Kaliningrado srities ir su juo sudaryta partnerystės sutartis teikiamam projektui – 3 balai. | | Įgyvendinant projektą įtraukiami partneriai ir (ar) dalyviai iš Šiaurės šalių ( Danija, Islandija, Norvegija, Suomija, Švedija, Airija, Jungtinė Karalystė, Estija, Latvija) | Pareiškėjas yra sudaręs partnerystės sutartį su bent vienu partneriu, t. y. kita nevyriausybine organizacija, asociacija ar viešąja įstaiga arba kita ne pelno organizacija iš Šiaurės šalių:   * Projektas įgyvendinamas kartu su trimis ir daugiau partnerių iš skirtingų Šiaurės šalių – 5 balai; * Projektas įgyvendinamas kartu su dviem partneriais iš skirtingų Šiaurės šalių – 3 balai; * Projektas įgyvendinamas kartu su vienu partneriu iš vienos Šiaurės šalies – 1 balas. | | Projektas nukreiptas į ryšių tarp jaunimo ir su jaunimu dirbančių organizacijų neorganizuoto, atskirties grupėms priskiriamo jaunimo, NVO sektoriaus, bendruomenių, švietimo bei kultūros įstaigų, jaunimo politikos formuotojų, nacionalinių ir regioninių partnerių tinklo kūrimą ir palaikymą | Projekte numatytas partnerių tinklo kūrimas ir palaikymas:   * Projektas prisideda prie bendradarbiavimo ryšių tarp jaunimo ir su jaunimu dirbančių organizacijų kūrimo ir palaikymo – 1 balas; * Į projekto veiklas, programos įgyvendinimą įtraukiamas neorganizuotas, atskirties grupėms priskiriamas jaunimas – 2 balai; * Projektas prisideda prie bendradarbiavimo ryšių tarp NVO sektoriaus, bendruomenių, švietimo bei kultūros įstaigų, jaunimo politikos formuotojų kūrimo ir palaikymo – 1 balas; * Projektas prisideda prie bendradarbiavimo ryšių tarp nacionalinių ir regioninių partnerių tinklo kūrimo ir palaikymo – 1 balas. | | Projektą inicijuoja Klaipėdos mieste įsikūrusios organizacijos | Projekto pareiškėjas yra:   * Projekte partnerio teisėmis dalyvaujantis Klaipėdos m. įsikūrusios ir veiklą vykdančios organizacijos veikloje, bet registruotas ne Klaipėdoje – 1 balas; * Klaipėdos m. registruota ir veiklą vykdanti organizacija – 2 balai. | | Prie projekto veiklų įgyvendinimo prisideda savanoriai | Savanoriai įtraukti į įgyvendinamo projekto veiklas:   * į visas veiklas – 2 balai; * į dalį veiklų – 1 balas. |   **Maksimali galima balų suma už atitikimą specialiesiems projektų vertinimo kriterijams – 10.**  Komentarai: |

|  |
| --- |
| **BENDROS PASTABOS PAREIŠKĖJUI:**  Prašome pateikti išvadas, motyvuotai pagrindžiančias Jūsų galutinį paraiškos įvertinimą. Nurodykite pagrindinius projekto **privalumus / stiprybes, trūkumus / tobulintinas sritis ir pateikite rekomendacijas** projekto kokybės gerinimui.  Taip pat nurodykite **projekto sąmatos / biudžeto klaidas ir trūkumus**.Visi siūlomi biudžeto pakeitimai turi būti aiškiai pagrįsti. Prašome konkrečiai parašyti, kurioje išlaidų kategorijoje, kokia apimtimi (kiek) ir kodėl siūlote mažinti planuojamą biudžetą.  Šie komentarai bus siunčiami pareiškėjui, tad privalo būti aiškūs, konkretūs, motyvuotai pagrįsti ir neprieštaraujantys vienas kitam. Venkite asmeninio pobūdžio nuomonės ir vartokite neutralią kalbą.  Stiprybės:  Tobulintinos sritys:  Rekomendacijos: |